***6. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2021. július 7. napjára összehívott rendes, nyílt ülésére***

***Az előterjesztés címe és tárgya:***

*Bodméri Református Missziói Egyházközség részére Ford Transit KOMBI KZL559 forgalmi rendszámú falugondnoki busz ajándékozásáról*

***A tárgykört rendező jogszabály:***

* *Magyarország helyi önkormányzatiról szóló 2011.évi CLXXXIX. törvény (a továbbiakban: Mötv.),*
* *Bodmér Község Önkormányzat Képviselő-testületének 11/2016. (IX. 30.) önkormányzati rendelete az önkormányzat vagyonáról és a vagyongazdálkodás szabályairól*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Tájékoztatom a Tisztelt Képviselő-testületet, hogy Önkormányzatunk pályázat útján új falugondnoki busz nyert. Ezáltal a tulajdonát képező Ford Transit KOMBI KZL559 forgalmi rendszámú falugondnoki busz használata a továbbiakban nem indokolt, így azt szeretnénk elajándékozni a Bodméri Református Missziói Egyházközség részére. A gépjárművet az INTER TAN-KER Zrt. 2016. március 24. napján haszonkölcsön-szerződés útján üzembentartásra átadta Önkormányzatunk részére, majd 2019. évben a tulajdonunkba került, a gépjármű a vagyonleltár nyilvántartásba szerepel.*

*Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.*

*Bodmér, 2021. július 2.*

***Katona László***

 ***polgármester***

***Határozati javaslat:***

***Bodmér Község Önkormányzata Képviselő-testületének***

***/2021. (VII. 7.) határozata***

***Bodméri Református Missziói Egyházközség részére Ford Transit KOMBI KZL559 forgalmi rendszámú falugondnoki busz átadásáról***

*Bodmér Község Önkormányzatának Képviselő-testülete úgy dönt, hogy az Önkormányzat tulajdonát képező Ford Transit KOMBI KZL559 forgalmi rendszámú falugondnoki buszt elajándékozza a Bodméri Református Missziói Egyházközség (cím: 8080 Bodmér, Vasvári Pál u. 35.; képviseli: Lendvai Sándor református lelkipásztor; adószám: 19103802-1-07) részére.*

*A Képviselő-testület felhatalmazza a polgármestert a határozat mellékletét képező ajándékozási szerződés aláírására.*

*Határidő: 2021. augusztus 31.*

*Felelős: polgármester*

***Melléklet a /2021. (VII. 7.) határozathoz***

***GÉPJÁRMŰ AJÁNDÉKOZÁSI SZERZŐDÉS***

*amely egyrészről*

***Bodmér Község Önkormányzata*** *(adószám: 15364469-1-07 törzskönyvi azonosító száma (PIR): 364461, képv.: Katona László polgármester) 8080 Bodmér, Vasvári Pál utca 58. szám alatti önkormányzat, mint ajándékozó (a továbbiakban: „Ajándékozó”),*

*másrészről*

***Bodméri Református Missziói Egyházközség*** *(adószám: 19103802-1-07, képv.:* *Lendvai Sándor református lelkipásztor) 8080 Bodmér, Vasvári Pál u. 35., mint megajándékozott (a továbbiakban: „Megajándékozott”)*

*a továbbiakban együttesen Felek között jött létre az alábbi feltételekkel:*

***I.***

*A Felek rögzítik, hogy az Ajándékozó kizárólagos tulajdonát képezi a KZL559 forgalmi rendszámú Ford gyártmányú, WFOSXXBDFS7U42832 alvázszámú, QVFA7U42832 motorszámú, 2007 gyártási évű, Transit KOMBI típusú, 2198 cm3 hengerűrtartalmú, fehér színű gépjármű. Az Ajándékozó kijelenti, hogy a jármű per-, teher- és igénymentes, valamint annak tulajdonjogával szabadon rendelkezik.*

***II.***

*Az Ajándékozó az I. pontban körülírt gépjárművet a Megajándékozottnak ajándékozza, aki az ajándékot köszönettel elfogadja. Felek megállapítják, hogy Megajándékozott birtokba lépésének ideje: 2021. év \_\_\_\_\_\_\_\_\_\_\_ hó \_\_\_\_\_ nap \_\_\_ óra \_\_\_ perc. Felek megállapítják, hogy a tulajdonjog változás hatályba lépésének napja: 2021. év \_\_\_\_\_\_\_ hónap \_\_\_\_ nap.*

*Ezen gépjármű tulajdonjoga nem tartozik bizalmi vagyonkezelés alapján fennálló kezelt vagyonba.*

*Felek megállapítják, hogy a birtokba lépéskor a gépjármű km-óra állása: \_\_\_\_\_\_ km.*

*Felek rögzítik és a Megajándékozott jelen szerződés aláírásával igazolja, hogy a gépjárműhöz tartozó \_\_\_\_ db kulcsot, \_\_\_\_\_\_\_\_\_\_\_\_\_\_ számú forgalmi engedélyt és \_\_\_\_\_\_\_\_\_\_\_\_\_ számú törzskönyvet 2021. év \_\_\_\_\_\_\_\_\_\_\_ hó \_\_\_\_\_ nap az Ajándékozótól átvette.*

*Az Ajándékozó a Megajándékozottat a gépjármű műszaki állapotáról tájékoztatta, aki ezt a tájékoztatást megértette és tudomásul vette.*

***III.***

*Jelen magánokirat a közlekedési igazgatási hatósági eljárásban történő felhasználás céljából, a közúti közlekedési nyilvántartásról szóló 1999. évi LXXXIV. törvényben előírt bejelentési kötelezettség teljesítése érdekében, a közúti közlekedési nyilvántartásba bejegyzett jármű tulajdonjogának, illetve üzembentartó személyének változását igazoló teljes bizonyító erejű magánokiratnak a közlekedési igazgatási eljárásban történő felhasználhatóságához szükséges kötelező tartalmi elemekről szóló 304/2009. (XII. 22.) Korm. rendeleten meghatározottak szerint került elkészítésre. A Felek kijelentik, hogy ismerik a bejelentés nyilvántartásba történő bejegyzéshez fűződő joghatásokat, valamint a bejelentés elmaradásának, illetve bejelentési kötelezettség késedelmes teljesítésének jogkövetkezményeit.*

*Megajándékozott kötelezettséget vállal arra, hogy a tulajdonjog változás tényét – annak a járműnyilvántartásban történő átvezetése céljából – a tulajdonjog változás hatálybalépését követő 15 napon belül bejelenti, és a változás bejegyzésére irányuló kérelmét jelen magánokirat 1 eredeti példányának csatolásával benyújtja az okmányirodába.*

*A Felek rögzítik, hogy a Megajándékozott a birtokbavétel napjától kezdődően köteles az I. pontban meghatározott járművel kapcsolatos valamennyi teherviselésére, valamint a Megajándékozott viseli a gépjármű átíratásával felmerül valamennyi költséget is.*

*Ajándékozó kötelezettséget vállal arra, hogy a tulajdonjog változás tényét- annak hatálybelépését követő 8 napon belül – jelen magánokirat egy eredeti példányának a benyújtásával vagy megküldésével bejelenti az okmányirodában.*

***IV.***

*A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) ajándékozásra vonatkozó szabályai az irányadóak.*

*A felek a jelent szerződést – annak áttanulmányozását és értelmezését követően – mint akaratukkal mindenben megegyezőt, 4 példányban, jóváhagyólag és saját kezűleg írták alá.*

*Jelen szerződést Bodmér Községi Önkormányzat Képviselő-testülete … /2021. (VII. 7.) határozatával jóváhagyta.*

*Kelt.: Bodmér 2021. \_\_\_\_\_\_\_\_\_\_\_\_\_\_\_\_\_\_\_\_\_\_*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 ***Bodmér Község Önkormányzata Bodméri Református Missziói Egyházközség*** *Ajándékozó Megajándékozott*

 *képv.: Katona László polgármester képv.: Lendvai Sándor református lelkipásztor*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 ***Bodméri Református Missziói Egyházközség*** *Megajándékozott*

 *képv.: Kiss László gondnok*

*Előttünk mint tanúk előtt:*

*Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Személyi ig.sz.: \_\_\_\_\_\_\_\_\_\_\_\_\_\_\_\_\_\_\_\_ Személyi ig.sz.: \_\_\_\_\_\_\_\_\_\_\_\_\_\_\_\_\_\_\_\_*

*Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*